मजदूरी कर गुजरात से लौटे युवक ने लगाई फांसी
नगर से तीन किमी दूर ग्राम सिंदीखोदरी में बुधवार रात युवक ने फांसी लगा ली। सिलावद थाना अनुसार सोमारिया (35) ने घर से कुछ दूरी पर खेत के पास बबूल के पेड़ पर फंदा बनाकर फांसी लगा ली। इसकी सूचना गुरुवार दोपहर एक बजे प|ी कीलू सोमारिया ने थाने पर दी। इसके बाद पुलिस ने मौके पर पहुंचकर मर्ग कायम कर मामला जांच में लिया है।
युवक की प|ी कीलू ने बताया दो दिन पहले ही हमारा परिवार मजदूरी करके गुजरात से लौटा है। बुधवार को त्योहारिया हाट करने सिलावद साथ में गए थे। मैं शाम को घर लौट आई जबकि मेरे पति रात तक घर नहीं आए। सुबह जब खेत के पास पानी भरने गई तब पति को बबूल के पेड़ पर लटका देखा। पुलिस ने मर्ग कायम किया है।
क्षेत्र के पहले अंगदाता की श्रद्धांजलि सभा 5 को
खेतिया | क्षेत्र के पहले अंगदाता ग्राम भातकी निवासी दुर्गेश मालवीय की पिछले साल दुर्घटना में मृत्यु हो गई थी। मृत्यु से पहले श्री मालवीय के परिवार ने उनके शरीर के अंगों का दान किया था। क्षेत्र में दुर्गेश मालवीय व मालवीय परिवार अंगदान की एक मिसाल बने हैं। मालवीय परिवार ने दुर्गेश की पुण्यतिथि पर 5 मार्च को श्रद्धांजलि सभा रखी है। इसमें मुस्कान ग्रुप इंदौर के संदीपन आर्य, जीतू बदानी, डॉ. संजय दीक्षित, डॉ. बगानी अंगदान के लिए प्रेरित करने वाली सेंधवा की संस्था अर्पण के सभी सदस्य उपस्थित रहेंगे। इस अवसर पर इंदौर संभाग के कमिश्नर संजय दुबे विशेष रूप से उपस्थित रहेंगे। ग्राम भातकी में इसी अवसर पर एक भजन संध्या का होगी।
hin_Deva hin_Deva hin_Deva hin_Deva hin_Deva